Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 472

11. évfolyam Évi óraszám: 222 óra Belépõ tevékenységformák A tanulók személyes utazási, vásárlási, vendégfogadással kapcsolatos tapasztalatainak, élményeinek, ismereteinek közös feldolgozása, rendszerezése, összefüggések megvilágítása. Szakmai folyóiratok, szakcikkek, turisztikai és reklámkiadványok, utazási irodai anyagok gyûjtése, elemzése, szakmai, ismeretterjesztõ, reklámfilmek megtekintése, elemzése, értékelése. A vendéglátás és a turizmus hazai történetének feldolgozása a tanulók önálló gyûjtõmunkájával. Korábbi földrajzi ismeretek felhasználása, azok turisztikai, idegenforgalmi oldalról történõ megközelítése. A tananyagot kiegészítõ információk megszerzése az internetrõl. Az így szerzett információk alapján a tanulók tudják értelmezni a szállodák, szálláshelyek minõségi kategóriái közötti különbségeket. Szituációs játékok a szakmai magatartás szabályainak felismerésére, a vendég és vendégfogadó kapcsolatára, az egymás iránti kötelezettségek és elvárások felderítésére. A turizmus kínálati tényezõinek és a turisták igényeinek összevetése. Mûszaki dokumentációk, szállodai prospektusok, bemutatóanyagok segítségével a szállodai épület külsõ megjelenési formáinak, a belsõ terek kialakításának, a vendégszobák felszerelésének elemzése. Könyvtári ismerethordozók használata. Piackutatási tevékenység lebonyolítása (kérdõívszerkesztés, címlista kezelése, kérdõívek begyûjtése, feldolgozása). Termékek elhelyezése az életgörbén, termékfejlesztési technikák elemzése. Ötletbörze megvalósítása, csomagolástervezés, marketingfunkciók felismerése. Célpiaci szegmensek kiválasztása, elérése. Vendéglátó és turizmusismeretek Témakörök Tartalmak A vendéglátás hazai története, fogalma, jelentõsége A hazai vendéglátás történelmi kialakulása, hagyományai. Fejlõdési tendenciák, gazdasági jelentõsége, társadalmi jelentõsége. A vendéglátás tevékenységi körei A termelés, az értékesítés, a szolgáltatásértékesítés fogalma, folyamata, formái. Tárgyi és személyi feltételek. A vendéglátás dolgozóival szemben támasztott követelmények. A vendéglátás üzlethálózata Vendéglátó üzletek csoportosítása szakjelleg és minõség szerint. Üzletkörök és -típusok jellemzõi. A turizmus fogalma, története és jelentõsége Az idegenforgalom kialakulásának története. Fogalmi meghatározása. Gazdasági és társadalmi jelentõsége. A turizmus tevékenysége, formái Az aktív és passzív turizmus fogalma, tevékenysége, feltételrendszere. A turizmus formái, jellemzõi, sajátosságai. A turisztikai hírverés módszerei. Az aktív és passzív turizmushoz kapcsolódó programok tervezése. A turizmus és a környezet összefüggései A környezetvédelem fontossága. A zöld turizmus jellemzõi és jelentõsége. A hazai turizmus jellemzõi, szerepe a gazdaságban A turizmus jelenlegi helyzete. Fejlõdési tendenciái. Legfontosabb statisztikai mutatók. A nemzetközi turizmus tendenciái A nemzetközi turizmus helyzete. Fejlõdési trendek és a hazai turizmusra gyakorolt hatásuk. A turizmus szervezeti struktúrája A turizmus szervezeti felépítése. Ágazatot irányító szervezetek. Turisztikai vállalkozási formák, azok jellemzõ sajátosságai. Szakmai és érdekképviseleti szervezetek. Szállodai ismeretek Témakörök Tartalmak Szálláshelyek, szállodák fogalma A szálláshelyek fogalmi meghatározása, csoportosítása. A szálláshelyek, szállodák kínálati elemei, minõségi kategóriái. A szálloda mûködésének feltételei Tárgyi feltételek. A szállodai épület külsõ megjelenése, belsõ tagolódása. A vendégszoba. A szálloda mûszaki berendezései. Személyi feltételek, követelmények, magatartási szabályok A szállodai tevékenység struktúrája. Kapcsolódó munkakörök. Munkaerõ-gazdálkodás. Egyéb szálláshelyek mûködésének feltételei. Viselkedési normák és szabályok. Szállodai üzemeltetés Elszállásolási munkafolyamatok, tevékenységek. Földszinti munkakörök, a Front Office fogalma, feladatai. Emeleti munkafolyamatok. A tevékenységgel járó felelõsség kérdése. A vendég ellátásával kapcsolatos munkafolyamatok A szállodai tevékenységgel kapcsolatos vendéglátó feladatok. Speciális munkafolyamatok. Reggeliztetés, fõétkezés, egyéb étkeztetés. A szobaszerviz mint speciális vendéglátó tevékenység. A kiegészítõ szolgáltatás munkafolyamatai Az elszállásolást és vendéglátást kiegészítõ munkafolyamatok. Termelés és ehhez kapcsolódó munkaterületek. Raktárak, tárolók. Szolgáltatásformák, lehetõségek. Marketing Témakörök Tartalmak A marketing kialakulása, fogalma, fejlõdése A marketing történetének áttekintése. A marketing szükségessége, fejlõdése Magyarországon. A marketingmix fogalma. Piaci környezet elemzése, a piac szerkezete A vállalat mikro- és makrokörnyezete. A piac fogalma és kategóriái. Piaci szerkezet, piaci formák. Piaci szereplõk, piactípusok. Fogyasztói és szervezeti vásárlói magatartás Fogyasztói magatartás: szükséglet, kereslet. A Maslow-féle szükségleti piramis. Vásárlási magatartástípusok. A vásárlási folyamat szakaszai. Szervezeti vásárlói magatartás. Célpiaci marketing, piacszegmentálás. Célpiacok kiválasztása Differenciálatlan és differenciált marketing. A célpiaci marketing lényege, kialakítása. Piacszegmentáció. Célpiacok kiválasztása. Termékpozicionálás. A marketing információs rendszere Információszükséglet. Az információs rendszer funkciói. Az MTR belsõ rendszere, mûködése. A piackutatás fajtái, módszerei A piackutatás fogalma, területei. Fajtái, módszerei. Szekunder és primer piackutatás. A kutatás alanyainak kiválasztása. A kérdõívszerkesztés szabályai. A piackutatás folyamata. A piackutatás felhasználási területei A kutatási eredmények értékelése. Piackutató jelentés. Konkurenciaanalízis. Termékpolitika, termékfejlesztés A termék fogalma, csoportosítása. A termék piaci életgörbéje. Vállalati termékpolitika. Termékfejlesztés, termékszerkezet. Új termék kialakításának, piaci bevezetésének folyamata. Termékfejlesztéshez kapcsolódó jellemzõk, csomagolás, márka. Design. Árpolitika, árstratégia Az árpolitika lényege, céljai. Árstratégia az életgörbe szakaszaiban. Fogyasztói árelfogadás. Árpolitika, napi árak kialakítása. Értékesítéspolitika, csatornák kiválasztása A disztribúciós rendszer. Marketingcsatornák. Marketingrendszerek. A továbbhaladás feltételei Vendéglátó és turizmusismeretek: A tanulók mutassák be a vendéglátás kialakulásának történetét, a különbözõ történelmi korokhoz kapcsolódó hagyományait, a mai vendéglátás jellegzetességeit és helyzetét, a hazai vendéglátás jellemzõ üzlettípusait, a fejlõdés tendenciáit, a turizmus szervezeti struktúráját, irányítási rendszerét, vállalkozási formáit, azok jellemzõit, a turisztikai tevékenységet folytató vállalkozó feladatait és felelõsségét. Érvekkel tudják bizonyítani a hazai turizmus, a vendéglátás nemzetgazdasági jelentõségét, társadalmi fontosságát. Példákban tudjanak érvekkel alátámasztott véleményt mondani a vendéglátásban dolgozók emberi és szakmai alkalmasságáról, a tárgyi feltételek megfelelõségérõl. Határozzák meg egy adott vendéglátó üzlet profilját, adják meg az üzlet minõségi kategóriáját. Helyesen alkalmazzák a tanult fogalmakat, kategóriákat gyakorlatból vett példák elemzése, megítélése során. A magatartások, tevékenységek megítélésében, a véleményalkotásban mutatkozzék meg hivatástudatuk, emberszeretetük, a környezet és a természet védelme iránti elkötelezettségük. Szállodai ismeretek: A tanulók pontosan határozzák meg a szálláshely, szálloda fogalmát, ismertessék a szálloda tárgyi mûködési feltételeit, a szálloda mûszaki berendezéseit, a szállodai épület elõnyös külsõ megjelenésének és belsõ tagolódásának jellemzõit, a különbözõ helyiségek funkcionális kapcsolódását. Leírásuk alapján pontosan kategorizáljanak különbözõ szálláshelyeket. Rendeljék össze a szállodai munkaköröket a tevékenység struktúrájával. Értsék a munkaerõ-gazdálkodás és a jövedelmezõség összefüggését, alkossanak konkrét helyzetekben véleményt a munkaerõ változásának hatásáról. Lássák át a szállodás és vendéglátó tevékenység összefüggéseit, a vendég ellátásával kapcsolatos munkafolyamatokat, pontosan ismertessék a reggeliztetés, fõétkeztetés, egyéb étkeztetés feladatait, a szobaszerviz és más szállodai szolgáltatások funkcióját, a földszinti és az emeleti feladatokat. A tantárgyi tevékenységükben feleljenek meg az alapvetõ magatartási szabályoknak és viselkedési normáknak. Marketing: A tanulók mutassák be a marketing történetét, szerepét a piacgazdaságban. Alkossanak véleményt a marketing magyarországi helyzetérõl és változásairól, elemezzék szerkezetét, határozzák meg a piaci szereplõket és piactípusokat. A marketingmix elemeinek ismerete alapján megalapozottan alkossanak véleményt konkrét termékfejlesztési, árképzési, értékesítési helyzetekrõl, eljárásokról, mûveletekrõl. Pontosan határozzák meg a piacszegmentáció fogalmát, konkrét feladatokhoz helyesen válasszanak marketingeszközöket. Készítsenek és társaik környezetében alkalmazzanak egyszerû piackutató eszközöket, kérdõívet, elemezzék egy adott közeg fogyasztói magatartását.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes